KOHLI, IMAM
కోహ్లీ సేనను ఓడించాలని లండన్‌ వెళ్లడం లేదు: ఇంజమామ్‌
కరాచీ: ఐసిసి నిర్వహించే ఏప్రతిష్టాత్మక టోర్నీల్లోనైనా చిరకాల శత్రువులు భారత్‌,పాక్‌ మధ్య రసవత్తరమైన పోరుఢ తిలకిం చేందుకు అవకాశం లభిస్తుంది. చాలా కాలంగా పూర్తి స్థాయి ద్వైపాక్షిక సిరీస్‌లు ఆడని ఈ దాయాది దేశాలు అప్పుడప్పుడూ ఐసిసి నిర్వహించే టోర్నీల్లో నువ్వా నేనా అన్నట్లు తలపడతాయి. అభిమానులను రంజింపచేస్తాయి.ప్రస్తుతం జూన్‌ 1 నుంచి ఇంగ్లండ్‌లో ప్రారంభమయ్యే ఛాంపియన్స్‌ ట్రోఫీలో రెండు జట్లు జూన్‌ 4న ఢీకొననున్నాయి. చాంపియన్స్‌ ట్రోఫీ నేపథ్యంలో పాక్‌ చీఫ్‌ సెలెక్టర్‌ ఇంజామామ్‌ ఉల్‌ హక్‌ విలేకరులతో మాట్లాడుడారు. మేము ఇంగ్లాండ్‌ వెళ్తున్నది భారత్‌ను ఓడించడానికి మాత్రమే కాదు.చాంపియన్స్‌ ట్రోఫీ గెలువడానికి కూడా అని పేర్కొన్నాడు.ఎడ్జ్‌బాస్థన్‌ 2004లో భారత్‌ను ఓడించిన ఘటన పునరావృతం అవుతుందని ఇంజమామ్‌ ఆశాభావం వ్యక్తం చేశాడు.మేం మళ్లీ గెలుస్తాం అని ఉద్ఘాటించాడు. వెస్టిండీస్‌పై టెస్టు సిరీస్‌ విజయం పాక్‌ ఆటగాళ్లలో సూర్తి నింపిందని,ఛాంపియన్స్‌ ట్రోఫీలో అద్బుత ప్రదర్శన చేసేలా పురిగొల్పుతుందని ఆయన భావిస్తున్నారు.